

**รายงานแสดงผลการปฏิบัติงานตามนโยบายนายกเทศมนตรีตำบลควนขนุน**

**ประจำปีงบประมาณ พ.ศ.2566**

----------------------

**เรียน ประธานสภาเทศบาลตำบลควนขนุน ที่เคารพ**

ตามที่ กระผม ดาบตำรวจวิทัศน์ ทองพูล นายกเทศมนตรีตำบลควนขนุน ได้แถลงนโยบายการบริหารราชการของเทศบาลตำบลควนขนุน ต่อสภาเทศบาลตำบลควนขนุน เมื่อวันที่ 13 พฤษภาคม 2564 ภายใต้วิสัยทัศน์ “ร่วมมือ ร่วมใจ เดินไปด้วยกัน ใจถึง พบง่าย ใช้คล่อง ยึดหลักการทำงาน หัวใจคือประชาชน” โดยได้กำหนดนโยบายการพัฒนาเทศบาลตำบลควนขนุน ให้สอดคล้องกับยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ แผนพัฒนาภาค แผนพัฒนากลุ่มจัวหวัด ยุทธศาสตร์จังหวัดพัทลุง และยุทธศาสตร์ขององค์กรปกครองส่วนท้องถิ่นในเขตจังหวัดพัทลุง ตามอำนาจหน้าที่แห่งพระราชบัญญัติเทศบาล พ.ศ.2496 แก้ไขเพิ่มเติมถึง (ฉบับที่ 14) พ.ศ.2562 พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 โดยยึดหลักการทำงาน เน้นการมีส่วนร่วมของประชาชนจากทุกภาคส่วน เพื่อสร้างสังคมที่มีความสุข การอยู่ดีมีสุขของพี่น้องประชาชน

รายงานแสดงผลการปฏิบัติงานตามนโยบายฉบับนี้ เป็นการสรุปผลการดำเนินงานในรอบปีงบประมาณ พ.ศ.2566 ทุกโครงการและกิจกรรมเป็นโครงการที่มีความสอดคล้องกับนโยบายที่ได้แถลงไว้ ซึ่งผู้บริหารท้องถิ่นได้มุ่งเน้นการแก้ไขปัญหาความเดือดร้อน ตอบสนองต่อความต้องการประชาชนเพื่อให้ประชาชนได้รับบริการสาธารณะอย่างทั่วถึง มีคุณภาพ เสมอภาคและเป็นธรรม

ดังนั้น เพื่อให้เป็นไปตามพระราชบัญญัติเทศบาล พ.ศ.2496 แก้ไขเพิ่มเติมจึงถึง ฉบับที่ 14 พ.ศ.2562 มาตรา 48 ทศ วรรค 5 ได้กำหนดให้นายกเทศมนตรีจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาเทศบาลเป็นประจำทุกปี

กระผม ดาบตำรวจ วิทัศน์ ทองพูล นายกเทศมนตรีตำบลควนขนุน จึงขอรายงานแสดงผลการปฏิบัติงานตามนโยบายการบริหารราชการของเทศบาลตำบลควนขนุน ประจำปีงบประมาณ พ.ศ.2566 ดังนี้

**1. นโยบายเร่งด่วน**

 1.1 การเทิดทูนสถาบันพระมหากษัตริย์ การส่งเสริมความเข้าใจในระบบประชาธิปไตยอันมีพระมหากษัตริย์ทรงเป็นประมุข

 1.2 การแก้ไขปัญหาความเดือดร้อนของประชาชนจากสาธารณภัย การสร้างความเข้มแข็งของชุมชนตามขนาดของประชากร การมีส่วนร่วมของประชาชน

 1.3 การต่อต้านการทุจริตทุกรูปแบบ

 1.4 การป้องกัน การให้ความรู้ การประชาสัมพันธ์หรือการประสานงานกับองค์กรต่างๆ เกี่ยวกับการแพร่ระบาดโรคติดเชื้อไวรัสโคโรนา 2019

|  |  |  |
| --- | --- | --- |
| **ที่** | **โครงการ/กิจกรรมที่ได้ดำเนินการ** | **งบประมาณ****เบิกจ่าย(บาท)** |
| 1 | โครงการจัดงานวันพ่อแห่งชาติ | 39,810 |
| 2 | โครงการจัดงานวันแม่แห่งชาติ | 24,016 |
| 3 | โครงการจัดงานวันเฉลิมพระเกียรติพระบาทสมเด็จพระเจ้าอยู่หัวฯ รัชกาลที่ 10 | 23,660 |
| 4 | โครงการจัดงานวันเฉลิมพระชนมพรรษาสมเด็จพระนางเจ้าฯ พระบรมราชินี | 18,760 |
| 5 | โครงการจัดงานวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว | 2,000 |
| 6 | โครงการจัดงานวันคล้ายวันสวรรคตพระบาท สมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร | 29,850 |
| 7 | แก้ไขปัญหาความเดือดร้อนจากสาธารณภัย (เงินสำรองจ่าย) | 31,400 |
| 8 | รณรงค์ป้องกันและควบคุมโรคติดเชื้อไวรัสโคโรนา 2019 (COVID-19) | ไม่ใช้งบประมาณ |

**2. ด้านโครงสร้างพื้นฐาน**

 2.1 ดำเนินการพัฒนาและปรับปรุงเส้นทางคมนาคม ถนนสายหลักและสายรองให้ได้มาตรฐานและซ่อมแซม บำรุงรักษา ถนนสายหลัก สายรอง ตรอก และซอยให้ใช้ได้โดยสะดวก ปลอดภัย และเชื่อมโยงถึงกัน

 2.2 ดำเนินการก่อสร้าง ซ่อมแซม บำรุงรักษา ระบบระบายน้ำ ให้สามารถระบายน้ำได้อย่างรวดเร็ว รวมถึงการจัดวางระบบป้องกันน้ำท่วมในชุมชน

 2.3 ดำเนินการติดตั้งและขยายเขตไฟฟ้าสาธารณะให้ทั่วถึง เพื่อสร้างความปลอดภัยในชีวิตและทรัพย์ของประชาชนปรับเปลี่ยนเป็นโซล่าเซลล์

 2.4 ส่งเสริมและพัฒนาระบบน้ำประปาให้มีคุณภาพสูงสุด พร้อมระบบจัดเก็บที่มีประสิทธิภาพ

 2.5 ดำเนินการจัดวางระบบผังเมือง หรือปรับปรุงผังเมือง เพื่อให้สามารถพัฒนาเมืองได้อย่างเป็นระบบ

|  |  |  |
| --- | --- | --- |
| **ที่** | **โครงการ/กิจกรรมที่ได้ดำเนินการ** | **งบประมาณ****เบิกจ่าย(บาท)** |
| 1 | โครงการก่อสร้างถนนพร้อมคูระบายน้ำคอนกรีตซอยชมทุ่ง | 5,535,000 |
| 2 | โครงการก่อสร้างถนนคอนกรีตเสริมเหล็กซอยหลังโรงพยาบาล 1 | 291,000 |
| 3 | โครงการจ้างเหมาบริการคนงานเพื่อปฏิบัติงานโยธาและซ่อมบำรุงสาธารณูปโภค | 345,176 |
| 4 | ซ่อมแซมบำรุงรักษาถนน (วัสดุก่อสร้าง) | 44,635 |
| 5 | ซ่อมแซมระบบไฟฟ้าสาธารณะ (วัสดุไฟฟ้า) | 70,755 |
| 6 | โครงการจ้างเหมาบริการจดมาตรน้ำประปา/ติดตามทวงหนี้ ซ่อมแซมและดูแลระบบประปา | 260,280 |
| 7 | ปรับปรุงระบบโปรแกรมประปาสำเร็จรูป | 39,000 |

**3. ด้านการศึกษาและวัฒนธรรม**

 3.1 จัดการศึกษาในระบบให้มีประสิทธิภาพ และจัดการศึกษานอกระบบให้มีความหลากหลายและเหมาะสมกับความต้องการในท้องถิ่น รวมถึงการจัดให้มีคณะกรรมการการศึกษาเทศบาล เพื่อทำหน้าที่กำหนดทิศทางการศึกษาของท้องถิ่น

 3.2 ส่งเสริมการเล่นกีฬาและนันทนาการ ตลอดจนส่งเสริมกิจกรรมเด็ก เยาวชนและประชาชน เพื่อสร้างภูมิคุ้มกันทางสังคมที่ดี

 3.3 ส่งเสริม จัดการฟื้นฟู อนุรักษ์และส่งเสริมศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่นให้คงอยู่และมีการจัดการอย่างเป็นระบบ

 3.4 จัดให้มีงาน ประเพณีเดือนสิบ เพื่อรำลึกถึงบรรพบุรุษ และแสดงออกถึงแก่นแท้ทางวัฒนธรรม วิถีชีวิตดั้งเดิมของชาวไทยพุทธ

 3.5 จัดให้มีหรือส่งเสริม สภาวัฒนธรรมเทศบาล เพื่อเป็นองค์กรหลักในการจัดการด้านงานวัฒนธรรมท้องถิ่น

 3.6 ส่งเสริม สนับสนุนให้มีการพัฒนาศักยภาพผู้นำทางศาสนา เพื่อร่วมพัฒนาท้องถิ่น

|  |  |  |
| --- | --- | --- |
| **ที่** | **โครงการ/กิจกรรมที่ได้ดำเนินการ** | **งบประมาณ****เบิกจ่าย(บาท)** |
| 1 | โครงการเยี่ยมบ้านนักเรียนศูนย์พัฒนาเด็กเล็กเทศบาลตำบลควนขนุน | ไม่ใช้งบประมาณ |
| 2 | โครงการปฐมนิเทศผู้ปกครองนักเรียนศูนย์พัฒนาเด็กเล็กเทศบาลตำบลควนขนุน | 1,800 |
| 3 | โครงการสนับสนุนค่าใช้จ่ายการบริหารสถานศึกษา | 357,509 |
| 4 | โครงการอุดหนุนค่าอาหารกลางวันเด็กนักเรียนโรงเรียนบ้านควนขนุน | 549,800 |
| 5 | โครงการจ้างเหมาบริการผู้ช่วยสอนศูนย์พัฒนาเด็กเล็กเทศบาลตำบลควนขนุน | 72,300 |
| 6 | โครงการส่งทีมเข้าร่วมการแข่งขันกีฬาท้องถิ่นสัมพันธ์และกีฬาเทศบาลสัมพันธ์ | 19,860 |
| 7 | โครงการจัดงานประเพณีวันลอยกระทง | 8,435 |
| 8 | โครงการจัดงานวันสงกรานต์และวันผู้สูงอายุ | 18,400 |
| 9 | โครงการจัดงานวันส่งท้ายปีเก่าต้อนรับปีใหม่ | 29,470 |
| 10 | โครงการจัดงานวันเข้าพรรษา | ไม่ใช้งบประมาณ |
| 11 | โครงการ วัด ประชารัฐ สร้างสุข | ไม่ใช้งบประมาณ |

**4. ด้านสาธารณสุข**

 4.1 ส่งเสริมการสร้างสุขภาพ การป้องกันโรค การเฝ้าระวังปัญหาสุขภาพจิต
ในชุมชน การบริการความรู้ด้านสาธารณสุขมูลฐานแก่ประชาชน เพื่อให้ประชาชนมีสุขภาพอนามัยที่สมบูรณ์ แข็งแรงถ้วนหน้า ในสถานการณ์การแพร่ระบาดโรคติดเชื้อไวรัสโคโรนา 2019

 4.2 ส่งเสริม สนับสนุนบทบาทหน้าที่ของกองทุกหลักประกันสุขภาพ ในการสร้างสุขภาพภาคประชาชน โดยเฉพาะความสามารถดูแลผู้สูงอายุ ผู้พิการได้อย่างมีประสิทธิภาพ

 4.3 จัดให้มีระบบสุขาภิบาล ในระดับครัวเรือนและให้มีการจัดการขยะอย่างถูกวิธีตั้งแต่ต้นทาง ถึงปลายทาง ด้วยหลักวิชาการที่ถูกต้อง

 4.4 ส่งเสริมสนับสนุนบทบาทของอาสาสมัครสาธารณสุขชุมชนให้มากขึ้น

 4.5 ส่งเสริม สนับสนุนการดำเนินงานศูนย์แพทย์ชุมชนเทศบาลตำบลควนขนุนและศูนย์บริการแพทย์ทางเลือก ซึ่งเป็นหน่วยงานเบื้องต้น

 4.6 ส่งเสริม ป้องกันและควบคุมโรคพิษสุนัขบ้า

 4.7 จัดให้มี และส่งเสริมการตรวจสารปนเปื้อนในอาหาร ให้มีประสิทธิภาพ

 4.8 สนับสนุน ป้องกัน ควบคุมและการแก้ปัญหาโรคติดต่อระดับเทศบาล
หรือร่วมกับหน่วยงานอื่น

|  |  |  |
| --- | --- | --- |
| **ที่** | **โครงการ/กิจกรรมที่ได้ดำเนินการ** | **งบประมาณ****เบิกจ่าย(บาท)** |
| 1 | โครงการตรวจทดสอบสารปนเปื้อนในอาหาร | ไม่ใช้งบประมาณ |
| 2 | โครงการสัตว์ปลอดโรค คนปลอดภัยจากโรคพิษสุนัขบ้า ตามพระปณิธานศาสตราจารย์ ดร.สมเด็จเจ้าฟ้าฯ กรมพระศรีสวางควัฒนวรขัตติยราชนารี | 15,000 |
| 3 | โครงการพัฒนาศักยภาพแกนนำด้านสุขภาพในเขตเทศบาลตำบลควนขนุน | ไม่ใช้งบประมาณ |
| 4 | ส่งเสริม สนับสนุนบทบาทหน้าที่ของกองทุกหลักประกันสุขภาพ | ไม่ใช้งบประมาณ |
| 5 | กิจกรรมสร้างพื้นที่ปลอดโรคพิษสุนัขบ้า | ไม่ใช้งบประมาณ |
| 6 | กิจกรรมป้องกันและควบคุมโรคไข้เลือดออกในสถานศึกษา | ไม่ใช้งบประมาณ |
| 7 | โครงการรณรงค์ป้องกันและควบคุมโรคไข้เลือดออก \*งบ สปสช. | 21,500 |
| 8 | โครงการจัดบริการดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิง \*งบ LTC | 72,000 |

**5. ด้านสวัสดิการและสวัสดิการ**

 5.1 ส่งเสริมอาชีพ พัฒนารายได้เพื่อยกระดับคุณภาพชีวิตของประชาชนให้มีชีวิตความเป็นอยู่ดีขึ้น มีสติปัญญาและทัศนคติที่ดีงาม อยู่ในสังคมอย่างมีความสุข

 5.2 จัดสร้างหรือปรับปรุง สถานที่พักผ่อนหย่อนใจ หรือศูนย์ส่งเสริมสุขภาพและนันทนาการ เช่น สวนสาธารณะ สนามเด็กเล่น สนามกีฬา สวนสุขภาพในชุมชน และศูนย์ฟิตเนสเทศบาล

 5.3 จัดตั้งเครือข่ายการเฝ้าระวังปัญหาทางสังคม อาทิ ปัญหาเด็กและเยาวชน ปัญหาครอบครัว ปัญหาทางวัฒนธรรม

 5.4 สนับสนุน ส่งเสริม พัฒนาคุณภาพเด็ก เยาวชน สตรี ผู้สูงอายุ ผู้พิการ และ ผู้ด้วยโอกาส

 5.5 ส่งเสริม สนับสนุน บทบาทสตรี ชมรมผู้สูงอายุ ชมรมผู้พิการ สภาเด็กและเยาวชน ชมรมหรือกลุ่มพลังมวลชนต่างๆ เพิ่มมากขึ้น

 5.6 สนับสนุน การป้องกันและแก้ไขปัญหายาเสพติด

 5.7 ส่งเสริม สนับสนุนให้ชุมชนมีคณะกรรมการชุมชนและมีการจัดทำแผนชุมชน และมีส่วนร่วมของประชาชนในการพัฒนาท้องถิ่น

 5.8 สนับสนุนการดำเนินงานของกองทุนสวัสดิการชุมชน และสภาองค์กรชุมชน

|  |  |  |
| --- | --- | --- |
| **ที่** | **โครงการ/กิจกรรมที่ได้ดำเนินการ** | **งบประมาณ****เบิกจ่าย(บาท)** |
| 1 | โครงการจัดตั้งศูนย์บริการเพื่อนใจวัยเด็กและเยาวชน\*ใช้งบประมาณสนง.พมจ.พัทลุง | 10,000 |
| 2 | โครงการป้องกันและแก้ไขการกระทำความรุนแรงต่อเด็ก สตรี และบุคคลในครอบครัว \*ใช้งบประมาณสนง.พมจ.พัทลุง | 15,000 |
| 3 | โครงการฝึกอบรมสภาเด็กและเยาวชนเทศบาลตำบลควนขนุน\*ใช้งบประมาณ สปสช.ทต.ควนขนุน | 26,818 |
| 4 | โครงการพัฒนาศักยภาพผู้พิการ/ผู้ดูแลคนพิการ | ไม่ใช้งบประมาณ |
| 5 | โครงการมหาวิทยาลัยครอบครัว \*ใช้งบประมาณ สปสช.ทต.ควนขนุน | 10,320 |
| 6 | โครงการปรับปรุงลานกีฬาสนามหญ้าเทียม (ป้องกันยาเสพติด) | 107,000 |
| 7 | เลือกตั้งคณะกรรมการชุมชน | ไม่ใช้งบประมาณ |
| 8 | สนับสนุนการดำเนินงานของกองทุนสวัสดิการชุมชน และสภาองค์กรชุมชน | ไม่ใช้งบประมาณ |

**6. ด้านเศรษฐกิจ**

 6.1 จัดให้มีสถานที่ในการประกอบการอาชีพ รวมทั้งสนับสนุนให้เกิดการค้า การลงทุนของประชาชนมากขึ้น อาทิ ศูนย์สินค้า OTOP ตลาดยามเย็น ตลาดนัด เป็นต้น

 6.2 สนับสนุนให้ประชาชนได้รับความเป็นธรรมในการซื้อขายสินค้าในราคาที่ถูก และมีคุณภาพ ป้องกันการเอารัดเอาเปรียบและจัดให้มีมาตรฐานกลาง และจัดการให้มีการคุ้มครองผู้บริโภค

 6.3 ดำเนินการและปรับปรุงโครงสร้างพื้นฐานทางด้านเศรษฐกิจให้มีมาตรฐานและเพียงพอ อาทิ ตลาดเทศบาล ตลาดยามเย็น ตลาดนัด เป็นต้น

 6.4 ส่งเสริมและพัฒนาระบบการจัดเก็บรายได้ให้เป็นระบบ และมีความเป็นธรรม

 6.5 จัดสร้างหรือสนับสนุนแหล่งท่องเที่ยวเชิงนิเวศและวิถีชีวิตชุมชนสำหรับประชาชนในท้องถิ่นได้พักผ่อนหย่อนใจ ใกล้บ้าน ในรูปการณ์ท่องเที่ยวเชิงเศรษฐกิจ อาทิ การพัฒนาอาหาร ขนมประจำถิ่น เป็นต้น

 6.6 ส่งเสริม ให้การช่วยเหลือ และสนับสนุนให้ผู้ด้อยโอกาสและผู้ยากไร้สามารถดำรงชีวิตได้ปกติ

 6.7 ส่งเสริมการประกอบอาชีพของประชาชนในชุมชนตามหลักปรัชญาของเศรษฐกิจพอเพียง

|  |  |  |
| --- | --- | --- |
| **ที่** | **โครงการ/กิจกรรมที่ได้ดำเนินการ** | **งบประมาณ****เบิกจ่าย(บาท)** |
| 1 | โครงการส่งเสริมการปลูกผักในครัวเรือนเพื่อความอยู่พอดีมีพอใช้ | ไม่ใช้งบประมาณ |
| 2 | โครงการฝึกอบรมการทำขนมไทยแก่ผู้สูงอายุ \*ใช้งบประมาณของ สนง.พมจ.พัทลุง | 30,000 |
| 3 | โครงการสร้างอาชีพให้แก่เด็กเยาวชนคนรุ่นใหม่ \*ใช้งบประมาณของ สนง.พมจ.พัทลุง | 20,000 |
| 4 | ค่าเช่าที่ดินวัดสุวรรณวิชัยและธรณีสงฆ์ (ตลาดเทศบาล) | 234,000 |
| 5 | ปรับปรุงไฟฟ้าตลาดเทศบาลตำบลควนขนุน | 96,385.60 |

**7. ด้านความปลอดภัย**

 7.1 จัดให้มีศูนย์บริการและช่วยเหลือประชาชน ในการเสริมสร้างความมั่นคง และความปลอดภัยในชีวิตและทรัพย์สินของประชาชน ตลอดจนการให้การช่วยเหลือประชาชนในกรณีฉุกเฉิน

 7.2 จัดให้มีสถานีดับเพลิงที่ได้มาตรฐานในการเฝ้าระวังและระงับอัคคีภัย

 7.3 สนับสนุนการเฝ้าระวังการป้องกันและแก้ไขปัญหายาเสพติดในชุมชน ตลอดจนการสร้างเครือข่ายเฝ้าระวังยาเสพติดในชุมชน

 7.4 พัฒนาและปรับปรุงงานเทศกิจให้สามารถปฏิบัติงานได้เหมาะสม คล่องตัวกับสภาวการณ์ในปัจจุบัน

 7.5 สนับสนุนให้สมาชิกอาสาสมัครป้องกันภัยฝ่ายพลเรือน (อปพร.) มีบทบาท
ในการช่วยเหลือกิจกรรมทางสังคม ในการรักษาความสงบเรียบร้อยและการป้องกันและบรรเทาสาธารณภัย

 7.6 ดำเนินการติดตั้งกล้องวงจรปิด เพื่อให้เกิดความปลอดภัยในชีวิตและทรัพย์สิน ตลอดการใช้เส้นทางคมนาคมและอื่นๆ

 7.7 ส่งเสริม สนับสนุน และการให้ความรู้การขับขี่ปลอดภัยในเขตเทศบาล

 7.8 สนับสนุน หรือร่วมมือกับหน่วยงานอื่น ในโอกาสการรักษาความสงบ ตามจุดตรวจในเขตเทศบาล เมื่อมีเทศกาลต่างๆ

|  |  |  |
| --- | --- | --- |
| **ที่** | **โครงการ/กิจกรรมที่ได้ดำเนินการ** | **งบประมาณ****เบิกจ่าย(บาท)** |
| 1 | โครงการป้องกันและบรรเทา สาธารณภัยตลาดเทศบาลตำบลควนขนุน | 48,470 |
| 2 | เงินอุดหนุนสำหรับสนับสนุนภารกิจด้านการป้องกันและควบคุมไฟป่าขององค์กรปกครองส่วนท้องถิ่น | 18,700 |

**8. ด้านสิ่งแวดล้อม**

 8.1 จัดการงานด้านการรักษาความสะอาดบริเวณถนน ทางเท้า ตรอก ซอย
ตลาดสด และสาธารณสถานอื่นๆ ให้สะอาด เรียบร้อยอยู่เสมอ เป็นที่ชื่นชมแก่ผู้ที่พบเห็น

 8.2 วางมาตรการป้องกันและแก้ไขปัญหามลพิษ เหตุรำคาญ จากการประกอบการมหรสพ ร้านอาหาร ตลาด บ้านพักอาศัย และอื่นๆ ให้อยู่ในเกณฑ์มาตรฐาน

 8.3 วางมาตรการป้องกันและแก้ไขปัญหาระบายน้ำจากชุมชน โดยการจัดให้มีระบบระบายน้ำที่มาตรฐาน และสามารถบำบัดน้ำเสียก่อนปล่อยสู่แหล่งน้ำธรรมชาติได้

 8.4 พัฒนาและปรับปรุงการกำจัดขยะและสิ่งปฏิกูลอย่างเป็นระบบและ มีประสิทธิภาพโดยรูปแบบความร่วมมือจากท้องถิ่นอื่นๆ

 8.5 ส่งเสริมและปรับปรุง บำรุงรักษาแหล่งน้ำในเขตเทศบาล

 8.6 การสร้างกระบวนการมีส่วนร่วมในการดูแลสภาพแวดล้อมในชุมชน

|  |  |  |
| --- | --- | --- |
| **ที่** | **โครงการ/กิจกรรมที่ได้ดำเนินการ** | **งบประมาณ****เบิกจ่าย(บาท)** |
| 1 | โครงการจ้างเหมาบริการเก็บขนสิ่งปฏิกูล | 152,300 |
| 2 | โครงการจ้างเหมาบริการเก็บกวาดเก็บขนขยะมูลฝอย | 1,746,670 |
| 3 | โครงการกำจัดขยะและฝังกลบขยะมูลฝอย | 510,000 |
| 4 | โครงการถังขยะเปียก ลดโลกร้อน | ไม่ใช้งบประมาณ |
| 5 | จัดซื้อเครื่องเลื่อยโซ่ยนต์ | 18,000 |
| 6 | แก้ไขปัญหาจากเหตุรำคาญ | ไม่ใช้งบประมาณ |
| 7 | กิจกรรม Big Cleaning Day | ไม่ใช้งบประมาณ |
| 8 | โครงการขยะมีค่า ลดปัญหาสิ่งแวดล้อม \*งบสปสช. | 31,600 |
| 9 | โครงการการจัดการของเสียอันตรายจากชุมชน | ไม่ใช้งบประมาณ |

**9. ด้านการเมืองการบริหารและการประสานงานกับหน่วยงานอื่น**

 9.1 จัดหารายได้ของเทศบาลให้มีเพิ่มมากขึ้น

 9.2 จัดวางโครงสร้างการบริหารราชการให้เหมาะสมกับอำนาจหน้าที่

 9.3 จัดการพัฒนาและส่งเสริมให้บุคลากรของเทศบาลได้รับการพัฒนาทั้งทักษะ ความรู้ ความสามารถอย่างเหมาะสม

 9.4 จัดการบริหารราชการให้เป็นไปตามหลักเกณฑ์การบริหารกิจการบ้านเมืองที่ดี โดยยึดหลักธรรมาภิบาล 6 ประการ คือ คุณธรรม จริยธรรม นิติธรรม ความโปร่งใส ความเสมอภาคและความคุ้มค่า

 9.5 จัดการพัฒนาและปรับปรุงอาคาร สถานที่ เครื่องมือง เครื่องใช้ ห้องประชุม เพียงพอแก่การบริการประชาชน

 9.6 จัดการส่งเสริมให้ข้าราชการการเมืองฝ่ายบริหาร และสมาชิกสภาเทศบาลได้รับการศึกษาอบรมอย่างเหมาะสม

 9.7 จัดการส่งเสริมให้ความรู้การปกครองในระบอบประชาธิปไตย อันมีพระมหา กษัตริย์ทรงเป็นประมุขแก่ประชาชน

 9.8 บริหารงานให้สอดคล้องกับนโยบายของรัฐบาล จังหวัดและอำเภอ

 9.9 ส่งเสริม ประชาสัมพันธ์ หรือจัดทำวารสารเพื่อเผยแพร่ข้อมูลข่าวสารของเทศบาลสู่ประชาชนอย่างทั่วถึง

 9.10 ประสานงาน วางแผนร่วมกับองค์กรข้างเคียง หรือส่วนราชการที่เกี่ยวข้อง เพื่อเสนอโครงการที่เกินศักยภาพต่อหน่วยเหนือขึ้นไป

|  |  |  |
| --- | --- | --- |
| **ที่** | **โครงการ/กิจกรรมที่ได้ดำเนินการ** | **งบประมาณ****เบิกจ่าย(บาท)** |
| 1 | โครงการจ้างเหมาบริการจัดเก็บรายได้ | 255,942 |
| 2 | โครงการจ้างเหมาบริการปรับปรุงระบบการบริหารจัดการภาษีและทะเบียนทรัพย์สิน | 86,294 |
| 3 | โครงการพัฒนาคุณธรรมจริยธรรมให้แก่ผู้บริหาร สมาชิกสภา ข้าราชการและพนักงานจ้างของเทศบาลตำบลควนขนุน | 2,600 |

|  |  |  |
| --- | --- | --- |
| **ที่** | **โครงการ/กิจกรรมที่ได้ดำเนินการ** | **งบประมาณ****เบิกจ่าย(บาท)** |
| 4 | โครงการค่าจ้างเหมาบริการรักษาความสะอาดอาคารสำนักงานเทศบาลตำบลควนขนุน | 599,626.26 |
| 5 | โครงการจ้างเหมาบริการรักษาความสะอาดศูนย์ฟิตเนสเทศบาลและศูนย์พัฒนาเด็กเล็กเทศบาลตำบลควนขนุน | 172,588 |
| 6 | โครงการจ้างเหมาบริการคนงานเพื่อปฏิบัติงานด้านการเงินและบัญชีของศูนย์พัฒนาเด็กเล็กเทศบาลตำบลควนขนุน | 13,993.55 |
| 7 | ติดตั้งเครื่องขยายเสียงบนยานพาหนะ (ประชาสัมพันธ์ข่าวสาร) | 29,850 |
| 8 | จัดซื้อเครื่องเสียงเคลื่อนที่ (ประชาสัมพันธ์ข่าวสาร) | 13,000 |

 ตามนโยบายในการบริหารเทศบาลตำบลควนขนุนที่ได้แถลงไว้ต่อสภาเทศบาลตำบลควนขนุน กระผม ดาบตำรวจ วิทัศน์ ทองพูล นายกเทศมนตรีตำบลควนขนุน ได้บริหารราชการเทศบาลตำบลควนขนุนตามนโยบายที่กล่าวมา และได้ดำเนินการให้บรรลุจุดมุ่งหมายอย่างมีประสิทธิภาพ เพื่อประโยชน์สุขของประชาชน

 ในฐานะผู้บริหารเทศบาลตำบลควนขนุน ขอขอบคุณทุกคน ทุกฝ่ายที่เกี่ยวข้อง และที่ได้สนับสนุนและให้ความร่วมมือในการบริหารราชการด้วยดีตลอดมา และคงได้รับการสนับสนุนและให้ความร่วมมือในการพัฒนาเทศบาลตำบลควนขนุนเช่นนี้ตลอดไป ขอขอบคุณ

 ดาบตำรวจ -ลงนาม-

 (วิทัศน์ ทองพูล)

 นายกเทศมนตรีตำบลควนขนุน